כריסטין ואשון

כריסטין ואשון (באנגלית: Christine Vachon; נולדה ב-21 בנובמבר 1962) היא מפיקת סרטים אמריקאית הפעילה במגזר הקולנוע העצמאי האמריקאי.<ref name="NYTimes-VachonAtHome-2009"></ref><ref name="HReporter-Producers-2015"></ref>

ואשון הפיקה את סרטו הראשון של טוד היינס, Poison, שזכה בפרס חבר השופטים בפסטיבל סאנדנס ב-1991. מאז, היא המשיכה להפיק סרטים עצמאיים אמריקאים עטורי שבחים, בהם "הרחק מגן עדן" (מועמד לארבעה פרסי אוסקר), "בנים אינם בוכים" (זוכה פרס האוסקר), "לחיות בתמונות", "הדוויג והשארית העצבנית", "אושר", Velvet Goldmine, Safe, "אני יריתי באנדי וורהול", Go Fish, Swoon, "אני לא שם", "ענק" (סדרת טלוויזיה), "סדקים", ו"זמן קהיר". הפרויקטים האחרונים והבאים שלה כוללים סרט קצר בשיתוף פעולה עם מלון ACE וכן מיני-סדרה בת חמישה חלקים של HBO המבוססת הרומן "מילדרד פירס" של ג'יימס מ. קיין מ-1941.

ואשון חברה בחבר השופטים של NYICFF, פסטיבל הסרטים החשוב ביותר בניו יורק המוקדש להקרנת סרטים לילדים בין הגילאים 3 עד 18.<ref></ref>

== ביוגרפיה ==
ואשון נולדה מנהטן, ניו יורק. היא בתם של פרנסואז פורסטייר (Françoise Fourestier) והצלם ג'ון ואשון .

== קריירה ==
ואשון סיימה את לימודיה באוניברסיטת בראון ב-1983, שם פגשה את טוד היינס ובארי אלסוורת'. יחד הם הקימו את Apparatus Productions ב-1987, חברה ללא מטרות רווח בהשראת סצנת הקולנוע האנטי-הוליוודית בניו יורק, ופיקחו על הפקת שבעה סרטים בחמש שנים. אחד הסרטים השנויים במחלוקת מביניהם הוא "סופרסטאר: סיפורה של קארן קרפנטר", סרט המתאר את עלייתה ונפילתה הדרמטיים של קארן קרפנטר כוכבת הפופ שחלתה באנורקסיה. כעבודות נוספות, ואשון ערכה תסריטים ועבדה בתפקידים שונים על פרויקטים מזדמנים בתעשייה. ביוני 2018 ואשון ביקרה בישראל כאורחת כבוד של הפסטיבל הבינלאומי לקולנוע גאה - סרט הפתיחה של הפסטיבל היה "My Days of Mercy", סרטה הראשון באנגלית של הבמאית הישראלית טלי שלום עזר שהופק על ידי ואשון. במהלך הביקור ואשון קיבלתה אות הוקרה, נכחה בהקרנה של הסרט "הרחק מגן עדן" שוחחה עם מבקרת הקולנוע יעל שוב והתראיינה לפודקאסט סינמסקופ של מבקר הקולנוע יאיר רוה.<ref></ref>

=== Killer Films ===
ואשון והקולגה שלה פמלה קופלר מנהלות את "Killer Films" שהוקמה ב-1996. החברה חגגה 10 שנים להיווסדה בשנת 2005 וזכתה לרטרוספקטיבה במוזיאון לאמנות מודרנית בניו יורק.<ref name="Indiewire-SundanceProducersLunchKeynote-2016"></ref>

הסרט הראשון שהפיקה, Poison (שכתב וביים המועמד לפרס האוסקר טוד היינס), זכה בפרס חבר השופטים בסאנדנס ב-1991. מאז אותה הצלחה ואשון עבדה על מספר סרטים ראויים לציון, כולל "אני יריתי באנדי וורהול", "אושר", Kids, "לחיות בתמונות" ו"בנים אינם בוכים". מאז לימודי הקולנוע ואשון הפיקה את כל סרטיו של טוד היינס עד היום, כולל "בטוח", "ולווט גולדמיין", "הרחק מגן עדן" ו"אני לא שם", שבו כיכבו כריסטיאן בייל, קייט בלאנשט, ריצ'רד גיר, הית' לדג'ר, שרלוט גינסבורג, ג'וליאן מור ומישל ויליאמס. קייט בלאנשט קיבלה גם מועמדויות לפרס האוסקר וגם לפרס SAG לשחקנית המשנה הטובה ביותר, והסרט היה מועמד גם ל-4 פרסי אינדפנדנט ספיריט וזכה בפרס שחקנית המשנה הטובה ביותר עבור קייט בלאנשט.

ב-2006 הפיקה את הסרט "ידוע לשמצה".

בשנת 2008 זכתה ואשון בפרס אמי על תפקידה כמפיקה בפועל עבור העיבוד לטלוויזיה של הסרט This American Life של אירה גלס.

הסרטים שקילר הפיקו לשנת 2008 כוללים את Savage Grace, בבימויו של טום קאלין ובכיכובה של ג'וליאן מור; "פשע באמריקה", בבימויו של טומי או'האבר ובכיכובם של קתרין קינר ואליוט פייג'; "כשהיא מצאה אותי", בבימוי הבכורה של הלן האנט ובכיכובם של עצמה, בט מידלר, קולין פירת' ומתיו ברודריק.

ואשון המשיכה את שיתוף הפעולה הארוך שלה עם טוד היינס לסרט מ-2015, "קרול".<ref name="HReporter-Carol-2015"></ref>

ואשון היא המנהלת האמנותית של תוכנית התואר השני לקולנוע בבית הספר סטוני ברוק מנהטן.

== חיים אישיים ==
ואשון ובת זוגה, האמנית מרלן מקארתי, מתגוררות באיסט וילג' בניו יורק עם בתם גאת'רי. בסתיו 2009, ואשון נכנסה להפוגה לאחר מאבק בסרטן השד.<ref></ref> היא קרובת משפחה של מעצבת התלבושות הצרפתייה שרה מונפורט .

== פרסים וחבר שופטים ==
=== פרסים ===
* 1994: הישג יוצא דופן במדיה להט"בית מפסטיבל הסרטים פריימליין
* 1996: פרס המוזה על חזון והישג יוצא דופן מאיגוד הנשים הניו יורקיות בקולנוע וטלוויזיה
* 1999: פרס על הפקה IFP, פרס גות'הם
* 2000: פרס "יוצר על הקצה" מפסטיבל הסרטים הבינלאומי בפרובינסטאון
* 2003: פרס על הסרט "הרחק מגן עדן" מאיגוד מבקרי הקולנוע של ניו יורק
* 2003: פרס המפיקים מהמועצה הלאומית לביקורת
* 2007: פרס מאבריק של כבוד מפסטיבל הסרטים וודסטוק<ref></ref>
* מחווה מיוחדת לה ולחברת ההפקה בפסטיבלי הקולנוע SXSW ו-Deauville.

=== חבר שופטים ===
* 1993: פסטיבל סאנדנס, חבר שופטים דרמה
* 2005: פסטיבל הסרטים של ונציה, חבר שופטים
* 2005: פסטיבל סאנדנס, חבר שופטים דרמה
* 2010: פסטיבל הסרטים של סרייבו, חבר שופטים
* 2012: פסטיבל הסרטים הבינלאומי ה-60 בסן סבסטיאן, חברת ונשיאת חבר השופטים
* 2018: הפסטיבל הבינלאומי לקולנוע גאה, חברת ונשיאת חבר השופטים

== פילמוגרפיה כמפיקה ==
שם הבמאי בסוגריים אחרי שם הסרט.

== יצירות ופרסומים ==
*James Schamus, Barry Ellsworth, Todd Haynes, and Christine Vachon. The Apparatus Guide to No-Budget Filmmaking in New York City. New York: Apparatus Productions, 1989. 
* Vachon, Christine, and David Edelstein. [https://www.worldcat.org/oclc/877986411 Shooting to Kill: How an Independent Producer Blasts Through the Barriers to Make Movies That Matter.] New York: Harper Perennial, 2002. Reprint of 1998 edition. 
* Vachon, Christine, and Austin Bunn. [https://www.worldcat.org/oclc/238812473 A Killer Life: How an Independent Film Producer Survives Deals and Disasters in Hollywood and Beyond.] New York: Simon & Schuster, 2006. 2007 [https://www.worldcat.org/oclc/829425988 Limelight Edition].

== קישורים חיצוניים ==

<div class="mw-content-ltr">
* Christine Vachon (February 24, 2017). [https://www.theguardian.com/commentisfree/2017/feb/24/oscars-arent-just-so-white-theyre-also-so-straight Film-makers can defy Trump. Depicting the lives of others is an act of resistance]. The Guardian
</div>

== הערות שוליים ==

קטגוריה:מפיקות קולנוע אמריקאיות
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:להט"ביות אמריקאיות
קטגוריה:להט"בים אמריקאים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962